Jannie Moolman ondergaan gesigoperasie | Maroela Media
Barnard Beukman, direkteur by Glaskasteel Kommunikasie, sê Moolman het 'n suksesvolle operasie ondergaan waarin ses beenfrakture in sy gesig geheg is. "Die betrokke medici het ook aangedui dat daar nie verdere ernstige skade aan sy sinus, beseerde oog of ander dele van sy gesig is nie." Moolman het vroeër die week 'n sukesvolle operasie aan 'n gebreekte arm ondergaan. "Ons is baie tevrede met sy vordering," het sy vriendin Melissa-Jo Sharpe, gisteraand gesê.
Moolman het veelvuldige frakture aan sy wigbeen (been agter die neusholte onderaan die skedel) neusbene, bo-kaak asook sy wangbeen opgedoen. Hy word in 'n geïnduseerde koma gehou. Moolman is vroeg Sondagoggend in die trauma-eenheid van 'n Johannesburgse hospitaal opgeneem na 'n voorval die vorige aand tydens 'n ramparty by 'n restaurant in Hartbeespoortdam.
Foto's: Man by Centurion-winkelsentrum doodgeskiet
Dankie tog vir bietjie goeie nuus. Jannie, baie sterkte met jou herstelpad. Ek hoop ons sien jou somer gou weer op die verhoog.